Analýza vplyvov na podnikateľské prostredie 
(vrátane testu MSP)	
Materiál bude mať vplyv s ohľadom na veľkostnú kategóriu podnikov:	
☐	
iba na MSP (0 - 249 zamestnancov) 	

☐	
iba na veľké podniky (250 a viac zamestnancov)	

☒	
na všetky kategórie podnikov	

3.1 Dotknuté podnikateľské subjekty
 - z toho MSP	
Uveďte, aké podnikateľské subjekty budú predkladaným návrhom ovplyvnené.
Aký je ich počet?	
Návrh nariadenia vlády Slovenskej republiky bude mať vplyv na špecifické odvetvie hospodárstva - výrobcov, splnomocnených zástupcov, dovozcov a distribútorov váh s neautomatickou činnosťou (ďalej len „váh“), ktorých približný počet je najmenej 660. Približný počet bol určený na základe odhadu počtu výrobcov, splnomocnených zástupcov, dovozcov a distribútorov váh. Počet výrobcov a splnomocnených zástupcov bol určený na základe informácie notifikovanej osoby na posudzovanie zhody váh Slovenskej legálnej metrológie n. o. (ďalej len „SLM“), ktorá v rámci Slovenskej republiky posudzuje zhodu váh v najširšom rozsahu druhov váh určených na posudzovanie zhody, preto sa dá považovať ich informácia za reprezentatívnu vzorku. SLM uvádza, že počet slovenských výrobcov, pre ktorých vykonala posudzovanie zhody je 10 a počet slovenských splnomocnených zástupcov, pre ktorých vykonala posudzovanie zhody je 20. Počet dovozcov váh je možné len odhadnúť, nakoľko sú to dovozcovia, ktorí dodávajú váhy do veľkoobchodnej a maloobchodnej siete. V rámci dovozu váh je počet subjektov závislý od druhu váhy napr. sú váhy na veľmi špecifické použitie, ale aj váhy ktoré sú bežne dostupné v maloobchode. Počet slovenských dovozcov váh odhadujeme na 60. Počet slovenských distribútorov váh je taktiež z vyššie uvedených dôvodov možné len odhadnúť. Vo všeobecnosti distribútorom váh môže byť každý subjekt veľkoobchodu alebo maloobchodu. Tieto subjekty vo výpisoch z Obchodného registra uvádzajú v predmete činnosti napr. „Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)“. Je zrejmé, že z takto uvedeného predmetu činnosti nie je možné určiť, či ide alebo nejde o sprístupňovanie váh na trhu v zmysle Návrhu nariadenia vlády Slovenskej republiky. Počet slovenských distribútorov odhadujeme na 570. 
Celkový počet výrobcov váh s neautomatickou činnosťou sa nedá určiť podľa štatistickej klasifikácie ekonomických činností SK NACE. Taktiež sa nedá určiť ani celkový počet splnomocnených zástupcov, nakoľko ich splnomocňujú výrobcovia váh s neautomatickou činnosťou na základe právneho úkonu podľa súkromného práva. Celkový počet dovozcov a distribútorov váh s neautomatickou činnosťou nemožno určiť z dôvodu, že túto činnosť možno vykonávať na základe voľného živnostenského oprávnenia (kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod). V niektorých prípadoch hospodársky subjekt nemusí osloviť notifikovanú osobu so žiadosťou o posúdenie zhody, ale posúdenie zhody môže vykonať sám, taktiež hospodársky subjekt zo Slovenskej republiky môže osloviť notifikovanú osobu v ktoromkoľvek z ostatných členských štátov Európskej únie, rovnako ako aj hospodárske subjekty z ostatných členských štátov Európskej únie môžu osloviť notifikovanú osobu zo Slovenskej republiky. Vzhľadom na vyššie uvedené ani počet klientov notifikovaných osôb zo Slovenskej republiky nepreukazuje veľkosť celého podnikateľského prostredia v Slovenskej republike v tejto oblasti.	
3.2 Vyhodnotenie konzultácií
       - z toho MSP	
Uveďte, akou formou (verejné alebo cielené konzultácie a prečo) a s kým bol návrh konzultovaný.
Ako dlho trvali konzultácie?
Uveďte hlavné body konzultácií a výsledky konzultácií. 	
Návrh nariadenia vlády Slovenskej republiky predstavuje výlučne transpozíciu európskeho práva do právneho poriadku Slovenskej republiky, neupravuje žiadne ďalšie povinnosti nad rámec transponovanej smernice EÚ v súlade s princípom „no gold-plating“ a princípom minimalizácie administratívnej záťaže a súvisiacich nákladov regulácie. Pri tvorbe právneho aktu Európskej únie prebehli konzultácie so zástupcami priemyslu na európskej úrovni ako aj posúdenie zjednodušených režimov pre malé a stredné podniky a najmä mikropodniky v súlade s iniciatívou „Small Business Act“ pre Európu pred samotným legislatívnym procesom vedúcim k prijatiu právneho aktu Európskej únie, ktorý sa týmto nariadením vlády transponuje do právneho poriadku Slovenskej republiky. Časový harmonogram legislatívneho procesu a spôsob transpozície bol predmetom Porady riaditeľov autorizovaných a notifikovaných osôb, ktorá sa konala dňa 25. 11. 2015 na Úrade pre normalizáciu, metrológiu a skúšobníctvo Slovenskej republiky, čo je v súlade s princípom proporcionality, nakoľko sa nedá presne špecifikovať okruh výrobcov, splnomocnených zástupcov, dovozcov a distribútorov  váh s neautomatickou činnosťou ako určených výrobkov. Návrh nariadenia vlády Slovenskej republiky je v súlade s princípom „one in, one out“ nakoľko sa navrhovaným znením nariadenia vlády zrušuje v súčasnosti platné nariadenie vlády Slovenskej republiky upravujúce túto oblasť.	
3.3 Náklady regulácie
      - z toho MSP	
3.3.1 Priame finančné náklady
Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu. 	
Nedochádza ani k zvýšeniu, ani k zníženiu priamych finančných nákladov.	
3.3.2 Nepriame finančné náklady
Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.	
Predkladaný návrh nariadenia vlády nevyžaduje dodatočné náklady na nákup tovarov alebo služieb, ani nezvyšuje náklady súvisiace so zamestnávaním.	
3.3.3 Administratívne náklady
Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.	
Predkladaným návrhom nariadenia vlády dochádza k zavedeniu nových administratívnych informačných povinností, konkrétne povinnosti výrobcov, splnomocnených zástupcov, dovozcov a distribútorov váh s neautomatickou činnosťou ako určených výrobkov, viesť zoznam hospodárskych subjektov, ktoré im dodali váhy s neautomatickou činnosťou ako určené výrobky, alebo ktorým váhy s neautomatickou činnosťou ako určené výrobky dodali oni sami najmenej počas desiatich rokov odo dňa dodania týchto určených výrobkov, uchovávať kópiu EÚ vyhlásenia o zhode, bezodkladne sprístupniť všetky informácie a dokumentáciu k určenému výrobku na žiadosť orgánu dohľadu, ďalej informovať výrobcu, orgán dohľadu a orgán dohľadu členského štátu o tom, že určený výrobok predstavuje riziko a uviesť o ňom podrobnosti, poskytnúť súčinnosť orgánu dohľadu pri výkone dohľadu nad trhom. Hospodárske subjekty sú ďalej povinné prijať nevyhnutné nápravné opatrenia v prípade zistenia nezhody určeného výrobku s návrhom nariadenia vlády. 
Návrh nariadenia vlády rozširuje povinností výrobcu na dovozcu alebo na distribútora v prípade ak uvedie určený výrobok na trh pod svojím obchodným menom.
Návrh nariadenia vlády Slovenskej republiky nepredpokladá zmenu existujúcich alebo vytvorenie nových elektronických služieb verejnej správy, ukladá povinnosť iba subjektom súkromnej sféry avšak nepredpisuje formu plnenia uvedených informačných a evidenčných povinností, tieto je možné plniť ako v listinnej, tak aj elektronickej podobe. Plnenie týchto povinností neprináša dodatočné priame alebo nepriame náklady, nakoľko sa dajú splniť súčasným bežným kancelárskym vybavením hospodárskeho subjektu.
Administratívne náklady vypočítané podľa metodiky predstavujú sumu 8,50 EUR na 1 podnikateľa. Administratívne náklady na celé podnikateľské prostredie v Slovenskej republike predstavuje približne sumu najmenej 5 610 Eur.	
3.3.4 Súhrnná tabuľka nákladov regulácie

Náklady na 1 podnikateľa	
Náklady na celé podnikateľské prostredie	

Priame finančné náklady	
0	
0	

Nepriame finančné náklady	
0	
0	

Administratívne náklady	
8,50 EUR	
5 610 EUR	

Celkové náklady regulácie	
8,50 EUR	
5 610 EUR	

3.4 Konkurencieschopnosť a správanie sa podnikov na trhu
       - z toho MSP	
Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.
Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.
Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?
Ovplyvňuje prístup k financiám? Ak áno, ako?	
Predkladaným návrhom nariadenia vlády nedochádza k vytvoreniu bariér pre vstup na trh pre nových dodávateľov alebo poskytovateľov služieb.
Navrhovaná zmena bude mať za následok prísnejšiu reguláciu správania sa hospodárskych subjektov čo sa týka vysledovateľnosti výrobkov v distribučnom reťazci.
S podnikmi alebo ani produktmi sa nebude zaobchádzať v porovnateľnej situácii rôzne.
Navrhovaná zmena nebude mať vplyv na obchodné bariéry ani na vyvolanie cezhraničných investícií. Neovplyvní sa cena ani dostupnosť základných zdrojov ani prístup k financiám.	
3.5 Inovácie 
       - z toho MSP	
Uveďte, ako podporuje navrhovaná zmena inovácie.
Zjednodušuje uvedenie alebo rozšírenie nových výrobných metód, technológií a výrobkov na trh?
Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).
Podporuje vyššiu efektivitu výroby/využívania zdrojov? Ak áno, ako?
Vytvorí zmena nové pracovné miesta pre zamestnancov výskumu a vývoja v SR?	
Predkladaný návrh nariadenia vlády nemá vplyv na inovácie podnikateľov.